cyanic-selkie/wikianc huggingface dataset:
காவலூர் ராசதுரை
எழுத்துத்துறை
சுதந்திரன், வீரகேசரி, தினகரன் ஆகிய பத்திரிகைகளில் எழுதி தமது ஆற்றல்களை விரிவுபடுத்திக் கொண்டார். தீவிர வாசிப்புப் பழக்கத்தினால் ஆங்கில இலக்கியத்திலும் புலமை பெற்றிருந்தார். இலங்கை முற்போக்கு எழுத்தாளர் சங்கத்தில் இணைந்து அதன் வளர்ச்சியில் முக்கிய பங்காற்றினார்.
தேவ கிருபையை முன்னிட்டு வாழும் என்ற சிறுகதை இலங்கையில் தமிழ்க் கல்விப்பாடத்திட்டத்தில் சேர்க்கப்பட்டிருக்கிறது. இந்தச் சிறுகதை இந்தியில் மொழி பெயர்க்கப்பட்டு தர்மயுக் என்ற இதழில் வெளியாகியது.
நாடகத் துறை
இவரது படைப்புகள் நாடகமாக, தொலைக்காட்சி நாடகமாகத் தயாரிக்கப்பட்டுள்ளன.காலங்கள் என்ற தொலைக்காட்சி நாடகம் இலங்கை மலையகத் தோட்டத் தொழிலாளர்களின் வாழ்வைப் பின்னணியாகக் கொண்டது. வீடு யாருக்கு? என்ற புதினம் மேடை நாடகமாகியுள்ளது.
திரைப்படத் துறை
பொன்மணி என்ற இலங்கைத் திரைப்படத்திற்குத் திரைக்கதை, வசனம் எழுதியதோடு மட்டுமல்லாது அதன் நிர்வாகத் தயாரிப்பாளருமாவார். யாழ்ப்பாணத் தமிழ்க் கலாசாரத்தைப் பிரதிபலித்த இத்திரைப்படம் பல விமரிசகர்களால் விமரிசிக்கப்பட்டது.
யூனிசெப் நிறுவனத்திலும் இவர் பணியாற்றியிருக்கிறார். இவர் பின்னாளில் சொந்தமாக வசீகரா என்ற பெயரில் விளம்பர நிறுவனத்தையும் கொழும்பில் நிறுவினார். இவரது புதல்வர் நவீனன் ராசதுரையும் சிறுகதைகள், கட்டுரைகள் எழுதி வருகிறார்.
வெம்பக்கோட்டை ஊராட்சி ஒன்றியம்
வெம்பக்கோட்டை ஊராட்சி ஒன்றியம், தமிழ்நாட்டின் விருதுநகர் மாவட்டத்தில் உள்ள பதினென்று ஊராட்சி ஒன்றியங்களில்  ஒன்றாகும். வெம்பக்கோட்டை ஊராட்சி ஒன்றியம் நாற்பத்தி எட்டு ஊராட்சி மன்றங்களைக் கொண்டுள்ளது. வெம்பக்கோட்டை வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம் வெம்பக்கோட்டையில் இயங்குகிறது. 48 பஞ்சாயத்தில் சுகாதாரமான, தூய்மையான கிராமம் நிர்மல்புரோஸ்கார் விருதினை கோட்டைப்பட்டி பஞ்சாயத்து 2006/2010 மாவட்ட ஆட்சியர் முகம்மது அஸ்ஸாலம் பஞ்சாயத்து தலைவர் எஸ். முத்துராஜ் விருதினைப் பெற்றார்.
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி, வெம்பக்கோட்டை ஊராட்சி ஒன்றியத்தின் மொத்த மக்கள் தொகை 1,24,886 ஆகும். அதில் பட்டியல் இன மக்களின்  தொகை 28,361  ஆக உள்ளது. பட்டியல் பழங்குடி மக்களின் தொகை  147 ஆக உள்ளது.
ஊராட்சி மன்றங்கள்
வெம்பக்கோட்டை ஊராட்சி ஒன்றியத்தில் உள்ள 48 கிராம ஊராட்சி மன்றங்கள் விவரம்:
மேற்கோள்கள்
பகுப்பு:விருதுநகர் மாவட்ட ஊராட்சி ஒன்றியங்கள் பகுப்பு:விருதுநகர் மாவட்டம்
ஆயஷா ரஹ்மான்
ஆயஷா ரஹ்மான் (Ayasha Rahman) (আয়শা রহমান) (பிறப்பு 14 ஜனவரி 1984) வங்கதேச கிரிக்கெட் அணிக்காக விளையாடும் ஒரு வங்கதேச கிரிக்கெட் வீரர் ஆவார். இவர் வலது கை துடுப்பாட்டக்காரர் ஆவார். ரஹ்மான் வங்காளதேசத்தின் குல்னாவில் பிறந்தார்.
தொழில்
2010 ஆம் ஆண்டு சீனாவின் குவாங்சௌவில் நடைபெற்ற ஆசிய விளையாட்டுப் போட்டியில் சீன தேசிய பெண்கள் துடுப்பாட்ட அணிக்கு எதிராக வெள்ளிப் பதக்கம் வென்ற அணியில் ரஹ்மான் உறுப்பினராக இருந்தார். ஆயஷா ரஹ்மான் 51 சர்வதேச போட்டிகளில் விளையாடியுள்ளார்.
ரஹ்மான் 23 ஆகஸ்ட் 2012 அன்று பாகிஸ்தான் மகளிர் துடுப்பாட்ட அணிக்கு எதிராக தனது ஒருநாள் போட்டிகளில் விளையாடினார். ரஹ்மான் தனது டி 20 ஐ இந்திய பெண்கள் கிரிக்கெட் அணிக்கு எதிராக 5 ஏப்ரல் 2013 அன்று விளையாடினார். ஜூன் 2018 இல், இவர் வங்கதேச அணியின் ஒரு பகுதியாக இருந்தார். இந்த முறை வங்கதேச அணியினர் முதல் முறையாக மகளிர் ஆசிய கோப்பை பட்டத்தை வென்றனர்.2018 மகளிர் இருபது 20 ஆசிய கோப்பைப் போட்டியை வென்றனர். அதே மாதத்தின் பிற்பகுதியில், 2018 ஐசிசி மகளிர் உலக இருபது -20 தகுதிப் போட்டிக்கான வங்கதேச அணியில் இவர் இடம் பெற்றார். 2018 ஆம் ஆண்டில் இவர் அயர்லாந்திற்கு எதிராக 40 ஓட்டங்கள் எடுத்திருந்தார். உலகக்கோப்பை இருபது 20 தகுதிப் போட்டிகளில் வங்காளதேச அணியின் ஓட்டத் தரவரிசையை முன்னிலையில் இருக்க வைத்து தனது அணியை தகுதிக்கு வழிநடத்தி, பின்னர் 2018 இருபது 20 உலகக் கோப்பையில் முன்னணி ஓட்டங்கள் எடுத்தவர் ஆனார். ஐந்து போட்டிகளில் 89 ஓட்டங்களுடன், போட்டியில் வங்காளதேச அணிக்காக அதிக ஓட்டங்கள் குவித்தவராக இவர் இருந்தார். போட்டியின் முடிவில், சர்வதேச துடுப்பாட்ட கவுன்சிலால் (ஐசிசி) வங்கதேச அணியின் வளர்ந்து வரும் நட்சத்திரமாக இவர் பெயரிடப்பட்டார். தனது முதல் 12 ஒருநாள் போட்டிகளில் இருந்து 198 ரன்களை அடித்தார், அதில் 2013 ல் தென்னாப்பிரிக்காவுக்கு எதிராக அடித்த 70 ரன்களும் அடங்கும்.
அக்டோபர் 2018 இல், மேற்கிந்திய தீவுகளில் நடந்த 2018 ஐசிசி மகளிர் உலக இருபது 20 போட்டிக்கான வங்கதேச அணியில் இவர் இடம் பெற்றார். நான்கு போட்டிகளில் 59 ஓட்டங்களுடன், வங்கதேச அணிக்காக அதிக ஓட்டங்கள் எடுத்த வீரராக இருந்தார். 2018 மகளிர் ஆசியா கோப்பை போன்ற பதக்கங்களை வென்றுள்ள போதிலும், அணியின் ஒரு பகுதியாக இருப்பதன் மிகப்பெரிய மகிழ்ச்சியான அனுபவம், தனது அணித்தலைவர் சல்மா கத்துனுடன் துவக்க ஆட்டக்காரராக களமிறங்கியது தான் என்று ரஹ்மான் கூறியுள்ளார்.
ஆகஸ்ட் 2019 இல், ஸ்காட்லாந்தில் 2019 ஐசிசி மகளிர் உலக இருபதுக்கு 20 தகுதிப் போட்டிக்கான வங்கதேச அணியில் இவர் இடம் பெற்றார். நவம்பர் 2019 இல், 2019 தெற்காசிய விளையாட்டுப் போட்டிகளில் துடுப்பாட்டப் போட்டிக்கான வங்கதேச அணியில் இவர் இடம் பெற்றார். வங்கதேச அணி இறுதிப் போட்டியில் இலங்கையை இரண்டு ஓட்டங்கள் வித்தியாசத்தில் வீழ்த்தி தங்கப் பதக்கம் வென்றது. ஜனவரி 2020 இல், ஆஸ்திரேலியாவில் நடக்கும் 2020 ஐசிசி மகளிர் டி 20 உலகக் கோப்பைக்கான வங்கதேச அணியில் இவர் இடம் பெற்றார்.
மேற்கோள்கள்
பகுப்பு:வாழும் நபர்கள் பகுப்பு:1984 பிறப்புகள் பகுப்பு:வங்காளதேச நபர்கள் பகுப்பு:வங்காளதேசத் துடுப்பாட்டக்காரர்கள்
கோக் துருக்கியர்கள்
கோக் துருக்கியர்கள் என்பவர்கள் நடுக்கால உள் ஆசியாவில் இருந்த துருக்கிய மக்களின் ஒரு நாடோடிக் கூட்டமைப்பு ஆகும். இவர்கள் பூமின் ககான் மற்றும் அவரது மகன்களின் தலைமைத்துவத்தின் கீழ் ரூரன் கானரசுக்கு பிறகு, இப்பகுதியில் முக்கிய சக்தியாக உருவாயினர். முதல் துருக்கிய ககானரசை நிறுவினர். துருக்கிய மக்களின் எதிர்கால புவி வாழிடம், கலாச்சாரம் மற்றும் முதன்மையான நம்பிக்கைகளை உருப்பெறச் செய்த பல நாடோடி அரசமரபுகளில் ஒன்றாக இது திகழ்ந்தது. thumb|சோரூன் பூம்பாகர் கல்லறைச் சுவரோவியம், கி. பி. 7ஆம் நூற்றாண்டு, மங்கோலியா. thumb|கோக் துருக்கியக் குதிரை வீரனின் சுவரோவியம், சோரூன் பூம்பகர் கல்லறை, கி. பி. 7ஆம் நூற்றாண்டு.
உசாத்துணை
பகுப்பு:சீன மொழி வார்த்தைகளைக் கொண்ட கட்டுரைகள்
குண்டலமடுவு
குண்டலமடுவு (Gundalamaduvu) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 636 904. இது பூதநத்தம் ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 42 கிலோமீட்டர் தொலைவிலும், பாப்பிரெட்டிப்பட்டியில் இருந்து 19 கிலோ மீட்டர் தொலைவிலும் உள்ளது. இந்த ஊரில் 257 குடும்பங்களும் 924 மக்களும் வாழ்கின்றனா். இதில் ஆண்கள் 479 பெண்கள் 445 ஆவா். மக்களும் வசிக்கின்றனர். மேலும் இவ்வூரானது கடல்மட்டத்தில் இருந்து சராசரியாக 380 மீட்டர் உயரத்தில் இருக்கிறது. இவ்வூரின் அமைவிடம்11°58'26.8"N 78°20'52.2"E11°54'16.8"N 78°22'35.3"E ஆகும். இங்கு அரசின் சார்பில் ஊராட்சி ஒன்றிய நடுநிலைப்பள்ளி உள்ளது. இப்பள்ளியில் சுமாா் 15 மாணவர்கள் கற்கின்றார்கள்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
வனேடியம் ஈராக்சைடு புளோரைடு
வனேடியம் ஈராக்சைடு புளோரைடு (Vanadium dioxide fluoride) VO2F. என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஆரஞ்சு நிறத்தில் எதிரிணைக் காந்தப் பண்பு கொண்ட திண்மப் பொருளாக இது காணப்படுகிறது. இரும்பு(III) புளோரைடு சேர்மம் ஏற்றுக் கொண்டுள்ள அதே படிகக் கட்டமைப்பையே வனேடியம் ஈராக்சைடு புளோரைடும் ஏற்றுக் கொள்கிறது. இக்கட்டமைப்பில் எண்முக உலோக மையங்கள் ஆக்சைடு மற்றும் புளோரைடு ஈந்தணைவிகளுடன் இரட்டைப்பாலம் அமைக்கின்றன.
தயாரிப்பு
வனேடியம் பெண்டாக்சைடுடன் வனேடியம்(V) ஆக்சிமுப்புளோரைடு வினைபுரிவதால் வனேடியம் ஈராக்சைடு புளோரைடு உருவாகிறது.: எக்சாமெத்தில் இருசிலாக்சேனைப் பயன்படுத்தி தயாரிப்பது மற்றொரு தயாரிப்பு முறையாகும்:
வினைகள்
வேறு சில தாண்டல் உலோக ஆக்சிபுளோரைடுகளைப் போலவே வனேடியம் ஈராக்சைடு புளோரைடும் இலூயிசு அமிலங்களுடன் வினைபுரிந்து 1:2 கூட்டுவிளைபொருள்களைக் கொடுக்கிறது. மஞ்சள் பிசு(பிரிடின்) வழிப்பெறுதியான VO2F(NC5H5)2 சேர்மத்தை இதற்கு உதாரணமாகக் கூறலாம்.
மின்கலன்களில் நேர்மின் வாயாகப் பயன்படுத்தவும் வனேடியம் ஈராக்சைடு புளோரைடு ஆராயப்படுகிறது.
மேற்கோள்கள்
பகுப்பு:வனேடியம் சேர்மங்கள் பகுப்பு:ஆக்சிபுளோரைடுகள்
விண்டோஸ் லைவ் மெயில்
விண்டோஸ் லைவ் மெயில் ஆனது மைக்ரோசாப்ட்டின் இணையமூடான மின்னஞ்சல் சேவையாகும். இதன் வெள்ளோட்டப் பதிப்பானது 1ஆம் திகதி நவம்பர் 2005 இல் இலிருந்து விண்டோஸ் லைவ் உடன் வெளியிடப்பட்டது. இது முன்னர் ககூனா (Kahuna) என இரகசியப் பெயரிடப்பட்ட விண்டோஸ் லைவ் மெயில் முழுமையாக வளர்ச்சியடைந்ததும் ஹொட்மெயிலை மாற்றீடுசெய்யும். இது 2 ஜிகாபைட் அளவு சேமிக்கும் இடம், தானாகவே எழுத்துப் பிழை பார்த்தல், மின்னஞ்சல்களைத் தானகவே பிரித்தல், மற்றும் பல பாதுகாப்பு வசதிகளைக் கொண்டதாகும்.
பொதுவாக விண்டோஸ் லைவ் இணையத்தளத்தினூடாகவோ அல்லது விண்டோஸ் லைவ் மெயிலைச் சோத்தித்துக் கொண்டிருக்கும் பயனரின் அழைப்பினூடாகவோ இதைப் பெற்றுக் கொள்ளலாம். நேரடியாகவே விண்டோஸ் லைவ் இணையமூடாகப் பதிவதன் மூலமும் பெற்றுக் கொள்ளலாம்.
விண்டோஸ் லைவ் மெயில் 1996 ஆம ஆண்டில் சபீர் பாத்தியா மற்றும் ஜக் ஸ்மித்தால் ஆரம்பிக்கப் பட்ட, ஹொட்மெயிலின் வழிவந்த ஓர் உலாவியூடான மின்னஞ்சல் சேவையாகும். இச்சேவையை மைக்ரோசாப்ட் 1997 ஆம் ஆண்டில் வாங்கிக் கொண்டது. 1999 இல் 30 மில்லியன் பயனர்கள் இருந்தனர். 2004 ஆம் ஆண்டு கூகிள் நிறுவனத்தினர் தமது சொந்த மின்னஞ்சல் சேவையான ஜிமெயில் சேவையை ஆரம்பித்தனர். ஜிமெயிலில் 2.7 ஜிகாபைற்றிற்கும் மேற்பட்ட சேமிக்கும் வசதி, இலகுவான பயனர் இடைமுகம் ஆகியன இணையமூடான மின்னஞ்சலில் மாற்றங்களை ஏற்படுத்தின. விண்டோஸ் லைவ் மெயிலானது ஜிமெயில், யாகூமெயில் ஆகியவற்றிற்கான ஓர் விடையாகும்.
மின்னஞ்சல் முகவரிகளைத் தானாக நிரப்புதல்
மின்னஞ்சலை எழுதும்போது பெறுபவரின் முதலெழுத்தைத் தட்டச்சுச் செய்ததும் அவ்வெழுத்தில் ஆரம்பிக்கும் மின்னஞ்சல் முகவரிகள் யாவும் பட்டியலிடப்படும்
படங்களிற்கான முன்னோட்டம்
விண்டோஸ் லைவ் மெயிலானது பெரிய பட இணைப்புக்களைத் தானகவே முன்னோட்ட்டத்திற்கு மாற்றிவிடும். ஒர் கிளிக்கின் மூலம் முழுப் படத்தையும் பார்வையிடலாம்.
விசைப்பலகைக் குறுக்குவழிகள்
விண்டோஸ் லைவ் மெயிலானது மவுஸ் மாத்திரம் அன்றி விசைப்பலகைக் குறுக்கு வழிகளையும் ஏற்கின்றது.
வேகம்
வின்டோஸ் லைவ் மெயிலானது AJAX தொழில் நுட்பத்தால் வேகமாக இயங்க வல்லது.
தட்டச்சு செய்யும் போதே பிழைதிருத்தம்
மைக்ரோசாப்ட் ஆபிஸ் பதிப்புக்களில் உள்ளதைப்போன்று இங்கும் தட்டச்சு செய்யும்போதே பிழைதிருத்தும் வசதியுள்ளது. எழுத்துப் பிழையுள்ள சொற்கள் இங்கும் சிவப்புப் கோடிட்டுக்க் காட்டப் படும் அச்சொல்லின் மேல் Right click செய்யும் போது பொருத்தமான் வேறு சொற்களைக் காட்டும். தற்போது பிழைதிருத்தும் வசதியானது ஆங்கிலம், பிரெஞ், ஜேர்மன், இத்தலிய மொழிகள் மாத்திரமேயுள்ள போதிலும் ஏனைய மொழிகள் பின்னர் சேர்த்துக் கொள்ளப்டும்.
சேமிக்கும் அளவு
விண்டோஸ் லைவ் மெயிலானது 2 ஜிகாபைற் அளவான இடவசதியை அளிக்கின்றது. மின்னஞ்சலானது 2 ஜிகாபைற் அளவை அண்மிக்கும் போது 50 மெகாபைற் அளவு குறைவானபோது ஓர் மின்னஞ்சலானது அநுப்படும்.
பகுப்பு:மின்னஞ்சல் பகுப்பு:விண்டோசுக்கு மட்டும் உரிய இலவச மென்பொருட்கள்
கிறிஸ்டோப் பெக்
1998 ஆம் ஆண்டு பப்பி தி வாம்பயர் ஸ்லேயர் என்ற தொலைக்காட்சித் தொடருக்காக சிறந்த இசை அமைப்பிற்கான பிரைம் டைம் எம்மி விருதை வென்றுள்ளார். டிஸ்னி+ என்ற ஓடிடி தளத்திற்காக வாண்டாவிஷன் என்ற இணையத் தொடருக்கும் இசை அமைத்துள்ளார் என்பது குறிப்பிடத்தக்கது.
ஆரம்ப கால வாழ்க்கை
ஜீன் கிறிஸ்டோப் பெக் நவம்பர் 30, 1972 ஆம் ஆண்டில் கனடாவில் மொண்ட்ரியால்வில் பிறந்தார். இவர் தனது ஐந்து வயதில் கின்னரப்பெட்டி பாடங்களை கற்க தொடங்கினார். பெக் கிரசண்ட் பள்ளியில் கின்னரப்பெட்டி, கிளபம், சாக்சபோன் மற்றும் விபுணவி ஆகியவற்றைப் பயின்றார், மேலும் பல மென்மையான 80 காதல் பாடல்களை எழுதியுள்ளார்.
வெளி இணைப்புகள்
பகுப்பு:1972 பிறப்புகள் பகுப்பு:வாழும் நபர்கள் பகுப்பு:கிராமி விருது வென்றவர்கள் பகுப்பு:திரைப்பட இசையமைப்பாளர்கள் பகுப்பு:இயங்குபட இசையமைப்பாளர்கள் பகுப்பு:தொலைக்காட்சி இசையமைப்பாளர்கள்
பிரகாசு நஞ்சப்பா
பிரகாசு நஞ்சப்பா (Prakash Nanjappa) (பிறப்பு:29 பிப்ரவரி 1976) ஓர் இந்தியக் குறிவைத்துச் சுடுவதில் வல்லவர், இவர் 10 மீ, 50 மீ காற்றுத் துப்பாக்கிச் சுடும் நிகழ்வுகளில் போட்டியிடுகிறார். . இவர் தென்கொரியா, சாங்வானில் நடந்த 2013 ISSF உலகக் கோப்பை விளையாட்டுகளில் 10 மீ காற்றுத் துப்பாக்கிக் குறிவைத்துச் சுடுவதில் வெண்கலப் பதக்கத்தை வென்றார். அப்போட்டியில் பதக்கம் வென்ற இந்தியர் இவர் ஒருவரே. இவர் கிளாசுகோவில் நடந்த 2014 பொதுநலவாயத்து விளையாட்டுகளில் ஆடவர் 10 மீ காற்றுத் துப்பாக்கிக் குறிவைத்துச் சுடுவதில் வெள்ளிப் பதக்கத்தை வென்றார்.
வெளி இணைப்புகள்
பகுப்பு:வாழும் நபர்கள் பகுப்பு:1976 பிறப்புகள் பகுப்பு:இந்திய ஆடவர் குறிவைத்துச் சுடுவோர்கள் பகுப்பு:Rio Olympic Editathon 2016
தில்குசா விருந்தினர் மாளிகை
தில்குசா விருந்தினர் மாளிகை (Dilkusha Guest House) என்பது இந்தியாவின் தெலுங்கானா மாநிலம் ஐதராபாத்தில் அமைந்துள்ள அரசாங்கத்திற்குச் சொந்தமான விருந்தினர் இல்லமாகும். தெலுங்கான ஆளுநரின் வசிப்பிடமான ராச்பவனை ஒட்டியுள்ள சாலையில் இது அமைந்துள்ளது. இது ஐதராபாத்தில் அறிவிக்கப்பட்ட ஒரு பாரம்பரிய கட்டட அமைப்பாகும். மாநில விருந்தினர் மாளிகையாக இந்த இல்லம் பயன்படுத்தப்படுகிறது.
மேற்கோள்கள்
பகுப்பு:இந்தியக் கட்டிடங்கள் பகுப்பு:தெலங்காணா பகுப்பு:ஐதராபாத்து
கதிரியக்கத் தொகுப்பு வினை
கதிரியக்கத் தொகுப்பு வினை (Radiosynthesis) என்பது கதிரியக்கச் சேர்மங்கள்  தயாரிக்க உதவும் ஒரு முழுமையானதானியங்குத் தொகுப்பு முறையாகும். கதிரியக்கத் தொகுப்பு வினையானது பல்வேறு அணுக்கரு இடைமுக அமைப்புகளால் செயற்படுத்தப்படுகிறது. பொதுவாக இவ்வமைப்புகள் ஈய கவசங்களால் பாதுகாக்கப்பட்டு பகுதி தன்னிச்சையாக கணினி மூலம் கட்டுப்படுத்தப்படுகின்றன. தயாரிப்பு மற்றும் தொகுப்புச் செயல்முறை வகையை சார்ந்து இடைமுக அமைப்புகள் வேறுபடுகின்றன. இதன் விளைவாக தொகுப்பு நிலைகளுக்கு ஏற்ப வெவ்வேறு இடைமுக அமைப்புகள் பயன்படுத்தப்படுகின்றன. சில சந்தர்ப்பங்களில், ஒவ்வாத்தன்மை அல்லது இடைமுக அமைப்பு இல்லாமை போன்ற காரணங்களால் கதிரியக்கச் சேர்மத்தின் உற்பத்தியை மேம்படுத்த சில தொகுப்பு நிலைகள் கைமுறையாக செய்யப்படுகின்றன.
கதிரியக்கத் தொகுப்பு வினையானது பின்வரும் அணுக்கரு இடைமுக அமைப்புகளை உட்கூறுகளாகக் கொண்டிருக்கிறது.
இவை தவிர கலக்கிகள், வடிகட்டிகள், புட்டிகள், இனங்காட்டிகள் போன்ற வேறு சில கருவிகளும் தயாரிப்பு மற்றும் நிலைக்கு ஏற்ப பயன்படுத்தப்படுகின்றன. ஒவ்வொரு தொகுப்புக்கு முன்னரும் இடைமுக அமைப்புகள் நன்கு கழுவப்பட்டு பயன்படுத்தப்பட வேண்டும். கதிரியக்க உட்கருக்களின் அரை வாழ்வுக்காலம் காரணமாக தொகுப்புகளுக்கு இடையில் சிறிதளவு இடைவெளி அவசியமாகத் தேவைப்படுகிறது. படம் ஒர் இடைமுக அமைப்பின் மாதிரி வடிவம் ஆகும்.
திருநங்கை உரிமைகள் இயக்கம்
திருநங்கைகளின் உரிமைகள் இயக்கம் (Transgender rights movement) என்பது திருநங்கைகளின் உரிமைகளை  ஊக்குவிப்பதற்காகவும், வீடு, வேலைவாய்ப்பு, பொது இடவசதி, கல்வி மற்றும் சுகாதாரப் பாதுகாப்பு தொடர்பான திருநங்கைகளுக்கு எதிரான பாகுபாடு மற்றும் வன்முறையை அகற்றுவதற்கான ஒரு இயக்கமாகும். பாலின மாற்று அறுவை சிகிச்சை செய்யப்படாது ஒரு நபரின் தற்போதைய பாலின அடையாளத்திற்கேற்ப அடையாள ஆவணங்களில் மாற்றங்களை அனுமதிக்க சில அதிகார வரம்புகள் அனுமதிக்கிறது.
கதிரியக்கத் தொகுப்பு வினை
மேற்கோள்கள்
பகுப்பு:வேதியியல் தொகுப்புகள் பகுப்பு:வேதித் தொகுப்புமுறைகள்
திருநங்கை உரிமைகள் இயக்கம்
ஒரு திருநங்க இயக்கத்தின் எல்லைகளை அடையாளம் காண்பது சில விவாதத்திற்குரிய விடயமாகும். 1952 ஆம் ஆண்டில் வர்ஜீனியா பிரின்ஸ், ஒரு ஆண் குறுக்கு அடை அணியும் நபர், மற்றவர்களுடன் சேர்ந்து, டிரான்ஸ்வெஸ்டியா: ஜர்னல் ஆஃப் தி அமெரிக்கன் சொசைட்டி ஃபார் ஈக்வலிட்டி ஆஃப் டிரஸ் என்பதனை ஆரம்பத்ததின் மூலம் ஒரு குறியீட்டு அரசியல் அடையாளத்திற்கான சான்றுகள் தென்படத் தொடங்கியது. இந்த வெளியீடு அமெரிக்காவில் திருநங்கைகள் உரிமை இயக்கத்தின் தொடக்கமாக சிலரால் கருதப்படுகிறது, இருப்பினும் "திருநங்கை" என்ற சொல் பொதுவான பயன்பாடுகளுக்கு வருவதற்கு பல வருடங்கள் ஆகும் என நம்பப்படுகிறது.
ஸ்டோன்வால் கலவரத்திற்கு முந்தைய ஆண்டுகளில், ந,ந,ஈ,தி உரிமைகளுக்கான பிற நடவடிக்கைகள் நடந்தன.
ஆரம்பகாலதில், ஆனால் பரவலாக அறியப்படாத செயலாக இருப்பது, டவுன்டவுன் லாஸ் ஏஞ்சல்ஸில் நடந்த கூப்பர் டூ-நட்ஸ் கலவரம் ஆகும். கூப்பர் டூ-நட்ஸில் அகனள், ஓரினச் சேர்க்கையாளர்கள் மற்றும் திருநங்கைகள் ஆகியோர் லாஸ் ஏஞ்சலஸ் காவல் துறையினரால் அடிக்கடி  துன்புறுத்தலுக்கு ஆளானர்கள். அவர்கள் ஜான் ரெச்சி உட்பட மூன்று பேரை காவல் துறையினர் கைது செய்த பிறகு இந்தப் போராட்டம் துவங்கியது. போராட்டக்காரர்கள் காவல் துறையினரை டோனட்ஸ் மற்றும் குளம்பிக் கோப்பைகளால் அடிக்கத் தொடங்கினர். லாஸ் ஏஞ்சல்ஸ் காவல் துறையினர் தங்களுக்கு அதிக காவல் துறையினர் பாதுகாப்பாக வர வேண்டும் என கோரிக்கை விடுத்தனர். மேலும், பல கலவரக்காரர்களை கைது செய்தனர். ரெச்சி மற்றும் மற்ற இரண்டு முதன்மை கைதிகள் தப்பித்தனர்.
ஆகஸ்ட் 1966 இல் சான் பிரான்சிஸ்கோவின் டெண்டர்லோயின் மாவட்டத்தில் காம்ப்டனின் உணவு விடுதி கலவரம் ஏற்பட்டது. இந்த சம்பவம் ந,ந,ஈ,தி தொடர்பான முதல் போராட்டமாக அமெரிக்க வரலாற்றில் பதிவானது. கூப்பர் கலவரம் போன்ற ஒரு சம்பவத்தில், விலைமாது மற்றும் திருநங்கை சமூக  மக்கள் காவல் துறையினரின் துன்புறுத்தலுக்கு எதிராக போராடினர். ஒரு திருநங்கை பெண் காவல்துறை அதிகாரி மீது குளம்பியை வீசி கைது செய்வதை எதிர்த்தபோது, மற்றவர்களும் குளம்பியினை சாலையில் கொட்டி காவல் துறையினருக்கு எதிராக தங்களது எதிர்ப்பினை தெரிவித்து போராடினர். அடுத்த இரவில், வழக்கமான பாதுகாவலர்கள் தெரு வன்முறையாளர்கள், டெண்டர்லோயின் தெரு மக்கள் மற்றும் ந,ந,,ஈ,தி சமூகத்தின் மற்ற உறுப்பினர்கள் காவல்துறையின் வன்முறைக்கு எதிரான நிலைப்பாட்டில் இணைந்தனர். இது சான் பிரான்சிஸ்கோவில் திருநங்கை செயல்பாட்டின் தொடக்கத்தைக் குறித்தது.
டிசம்பர் 31, 1993 அன்று, பிராண்டன் டீனா என்ற ஒரு திருநம்பி அவரது இரண்டு நண்பர்களுடன் நெப்ராஸ்காவில் கொலை செய்யப்பட்டார். இந்த கொலை 1999 ஆம் ஆண்டு ஹிலரி ஸ்வாங்க் பிராண்டன் டீனாவாக நடித்த பாய்ஸ் டோன்ட் க்ரை திரைப்படத்தில் ஆவணப்படுத்தப்பட்டது.
கும்பகோணம் ஜெகந்நாதப்பிள்ளையார் கோயில்
கும்பகோணத்தில் உள்ள விநாயகர் கோயில்களில் இதுவும் ஒன்றாகும். கும்பகோணத்தில் இப்பெயரில் இரு கோயில்கள் உள்ளன. இது யானையடி அருகே இருப்பதால் யானையடி ஜெகந்நாதப் பிள்ளையார் கோயில் என்றழைக்கப்படுகிறது.
இருப்பிடம்
கும்பகோணத்தில் நாகேஸ்வரன் கோயில் தெற்கு வீதியில், யானையடி அருகே இக்கோயில் அமைந்துள்ளது. முச்சந்தி பாதாளகாளியம்மன் கோயில், யானையடி அய்யனார் கோயில், படைவெட்டி மாரியம்மன் கோயில், பகவத் விநாயகர் கோயில் ஆகிய கோயில்களும் உள்ளன.
மூலவர்
இக்கோயிலின் மூலவராக விநாயகர் உள்ளார்.
மற்றொரு கோயில்
கும்பகோணத்தில் மற்றொரு ஜெகந்நாதப் பிள்ளையார் கோயில் மகாமகக்குளத்தின் அருகே ஜெகந்நாதப் பிள்ளையார் கோயில் தெருவில் உள்ளது. இக்கோயிலின் மூலவராக விநாயகர் உள்ளார்.
மேற்கோள்கள்
பகுப்பு:கும்பகோணத்திலுள்ள பிள்ளையார் கோயில்கள்
ஜிதேந்திர சிங்
ஜிதேந்திர சிங் (jitendra singh, பிறப்பு: 06 நவம்பர் 1956) பாரதிய ஜனதா கட்சி அரசியல்வாதியும், நாடாளுமன்ற உறுப்பினரும் ஆவார். இவர் தற்போது வடகிழக்கு பிரதேச மேம்பாடு (தனி பொறுப்பு), பிரதமர் அலுவலகம், பணியாளர், பொதுமக்கள் குறை தீர்வு மற்றும் ஓய்வூதியம் மற்றும் அணுசக்தி துறை மற்றும் விண்வெளித் துறை ஆகிய துறைகளுக்கு]] இணை அமைச்சராகப் பதவி வகிக்கின்றார். இவர் பாரதிய ஜனதா கட்சியைச் சேர்ந்தவர்.
அரசியல் வாழ்க்கை
இவர் 2014 மற்றும் 2019 ஆம் ஆண்டுகளில் நடந்த மக்களவைத் தேர்தலில், சம்மு காசுமீரில் உள்ள உதம்பூர் தொகுதியிலிருந்து, பாஜக சார்பில் போட்டியிட்டு, இந்திய மக்களவைக்குத் தேர்ந்தெடுக்கப்பட்டார். பின்னர் 2019 ஆம் ஆண்டு இவருக்கு வடகிழக்கு பிரதேச மேம்பாடு (தனி பொறுப்பு), பிரதமர் அலுவலகம், பணியாளர் துறை, பொதுமக்கள் குறை தீர்வு மற்றும் ஓய்வூதியம் மற்றும் அணுசக்தி துறை மற்றும் விண்வெளித் துறை ஆகிய துறைகளுக்கு அமைச்சராக நியமிக்கப்பட்டார்.
மேற்கோள்கள்
பகுப்பு:வாழும் நபர்கள் பகுப்பு:1956 பிறப்புகள் பகுப்பு:பாரதிய ஜனதா கட்சி அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:16வது மக்களவை உறுப்பினர்கள் பகுப்பு:17வது மக்களவை உறுப்பினர்கள் பகுப்பு:இந்திய அமைச்சர்கள் பகுப்பு:ஜம்மு காஷ்மீர் அரசியல்வாதிகள் பகுப்பு:ஜம்மு காஷ்மீர் மக்கள் பகுப்பு:இந்திய அமைச்சர்கள்
காசாபா தாதாசாகேப் சாதவ்
திரைப்படம்
இவரது வாழ்க்கையை ’பாக்கெட் டைனமோ' என்ற பெயரில் திரைப்படமாக எடுக்க திட்டமிடப்பட்டுள்ளது.
மேற்கோள்கள்
பகுப்பு:இந்திய ஒலிம்பிக் வீரர்கள் பகுப்பு:1925 பிறப்புகள் பகுப்பு:1984 இறப்புகள் பகுப்பு:சாத்தாரா மாவட்ட நபர்கள்
அம்பராவா ரயில்வே அருங்காட்சியகம்
அருங்காட்சியக கட்டிடம் மற்றும் அமைவிடம்
டச்சு காலனித்துவ அரசாங்கத்தின் போது அம்பராவா ஒரு இராணுவ நகரமாக இருந்தது. முதலாம் வில்லெம் மன்னர் தனது படையினரை செமரங்கிற்கு கொண்டு செல்லும் நோக்கில் ஒரு புதிய ரயில் நிலையத்தைக் கட்டுவதற்கு உத்தரவு வழங்கினார். மே 21, 1873 ஆம் நாளன்று அம்பராவா ரயில் நிலையம் 127,500 மீ² நிலத்தில் கட்டப்பட்டது. கட்டப்பட்ட காலத்தில் இந்த ரயில் நிலையமானது முதலாம் வில்லெம் ஸ்டேஷன் என்று அழைக்கப்பட்டது. இது கேதுங்ஜாட்டி-பிரிங்கின்-டன்டாங்-அம்பராவா தடம் கட்டப்பட்ட அதே நேரத்தில் முடிக்கப்பட்டது.
இந்த ஸ்டேஷனானது கட்டிடம் காத்திருப்பு அறை மற்றும் ஸ்டேஷன் மாஸ்டர் அறை என்ற நிலையில் அமைந்த இரண்டு முக்கிய கட்டிடங்களைக் கொண்டுள்ளது.
முதலாம் வில்லெம் ரயில் நிலையம் முதலில் கேதுங்ஜதியிலிருந்து வடகிழக்குப் பகுதி வரை 4 அடி 8.5 அங்குலம் (1,435 மிமீ) அகல இடைவெளியினைக் கொண்டும்,  தெற்கே மாகேலாங் வழியாக யோககர்த்தாவை நோக்கி 3 அடி 6 அங்குலம் (1,067 மிமீ)  அகல இடைவெளியினைக் கொண்டும், அமைந்த தண்டவாளங்களைக் கொண்ட போக்குவரத்து இடமாக இருந்தது. அந்த ரயில்வே நிலையத்தில் இரு பக்கங்களிலும் வெவ்வேறு அளவு அகல இடைவெளியைக் கொண்ட தண்டவாளங்களில் ரயில்கள் ஓடும் வகையில் அதற்கு ஏற்றவாறு அமைந்திப்பதைக் காண முடியும்.
ஏப்ரல் 8, 1976 ஆம் நாள் அன்று, அப்போது  மத்திய ஜாவா மாகாண ஆளுநராக இருந்த சுபர்ட்ஜோ ரஸ்டாம் என்பவரால் அம்பராவா ரயில் நிலையம் அதிகாரப்பூர்வமாக அம்பராவா ரயில் அருங்காட்சியகமாக மாற்றி அமைக்கப்பட்டது. பயன்பாட்டிலிருந்து முடிவிற்கு வந்த 3 அடி 6 அங்குலம் (1,067 மிமீ) பாதையில் ஓடிய ரயிலின் நீராவி என்ஜின்களை இந்த அருங்காட்சியகம் பாதுகாக்கின்றது. பின்னர் அந்த இந்தோனேசிய மாநில ரயில்வேயின் பாதை ரயில்வே பயன்பாடு இன்றி மூடப்பட்டது. இவை ரயில் நிலையத்திற்கு அடுத்த திறந்தவெளியில் காட்சிக்கு வைக்கப்பட்டுள்ளன.
2010 ஆம் ஆண்டில், அம்பராவா ரயில்வே அருங்காட்சியகத்தின் கட்டிடம் பாரம்பரிய கட்டிடமாக மாற்றப்பட்டது.
ரயில் பாதை
இடது|thumb| மாகெலாங் நிலையத்தையும் முதலாம் வில்லெம் நிலையத்தையும் இணைக்கும் 1067 மிமீ ரயில் பாதை, இப்போது ஒரு அருங்காட்சியகமாக உள்ளது. யோகியாகர்த்தாவை (தென் மேற்கு அம்பராவாவில் இருந்து) 3 அடி 6 அங்குலம் (1,067 மிமீ) இடைவெளி கொண்ட பாதையில் ரயில் இயங்கும்போது  ஆர்வமூட்டுபவனவதான அனுபவம் கிடைக்கும். ஜாவாவில் ஜம்பு மற்றும் செகாங்கு ஆகிய பகுதிகளுக்கு இடையில் மட்டுமே இவ்வகையான  ரயில் பிரிவு அமைந்து இயங்கி வந்தது. பூகம்பத்தில் சேதமடைந்த காரணத்தால் பெடனோவிற்கு அப்பால் உள்ள பாதை 1970 களின் ஆரம்பத்தில் மூடப்பட்டது. அதையொத்த இணை சாலையில் நடந்த பேருந்துப் போக்குவரத்தின் காரணமாக அது தன் அதன் பெரும்பாலான போக்குவரத்தை இழந்துவிட்டிருந்தது. கேதுங்ஜதியிலிருந்து (ஆரம்பத்தில் அம்பராவாவிலிருந்து கிழக்கு நோக்கிச் செல்லும்) செல்லும் பாதை 1970 களின் நடுப்பகுதி வரை தப்பிப் பிழைத்திருந்தது, ஆனால் கடைசியில் மிகக் குறைவான போக்குவரத்தைக் கண்டது. ஏனெனில் செமரங்கிற்குச் செல்லும் சாலையில் நேரடியாகப் பயணிப்பது மிக விரைவாக இருந்தது.
தற்போது, நீராவி என்ஜின் மூலம் இயக்கப்படும் அம்பராவா-பெடோனோ இடையே பாரம்பரிய ரயில்வே இயக்கப்படுகிறது. கூடுதலாக, அம்பராவாவிற்கும் டன்டாங்கிற்கும் இடையே சுற்றுலாப்போக்குவரத்து ரயில்வே செயல்பாட்டில் உள்ளது.
சேகரிப்பு
இந்த அருங்காட்சியகம் தற்போது 21 நீராவி என்ஜின்கள் சேகரித்து வைத்துள்ளது. தற்போது அவற்றில்நான்கு என்ஜின்கள் செயல்படும் நிலையில் உள்ளன.. அருங்காட்சியகத்தின் மற்ற சேகரிப்புகளில் பழைய தொலைபேசிகள், மோர்ஸ் தந்தி உபகரணங்கள், பழைய மணிகள் மற்றும் சமிக்ஞை உபகரணங்கள் மற்றும் சில பழங்கால தளவாடங்கள் உள்ளிட்ட பல காட்சிப்பொருள்கள் அடங்கும்.
சில நீராவி என்ஜின்கள் 2 B25 வகுப்பினைச் சேர்ந்த 0-4-2RT B2502 மற்றும் B2503 ஆகும். இவை சுமார் 100 ஆண்டுகளுக்கு முன்பு முதன் முதலில் இந்த பாதைக்கு வழங்கப்பட்டவையாகும். (மூன்றாவது லோகோமோட்டிவ், பி 2501, நகரத்தின் அருகிலுள்ள ஒரு பூங்காவில் பாதுகாக்கப்பட்டு வைக்கப்படுள்ளது). E10 வகுப்பினைச் சேர்ந்த 0-10-0RT E1060 முதலில் ஆரம்பத்தில் மேற்கு சுமத்ரா விற்கு 1960 களில் வழங்கப்பட்டது. நிலக்கரி ரயில்வேயின் பயன்பாட்டிற்காக அது வழங்கப்பட்டது. அது பின்னர் ஜாவாவிற்கு கொண்டு வரப்பட்டு மறுபடியும் சவாக்லுன்டோவிற்குத் திரும்பியது. வழக்கமான 2-6-0T C1218 என்ஜின் 2006 ஆம் ஆண்டில் சரியான பணியாற்றும் நிலைக்கு சீர்செய்து வைக்கப்பட்டது. பின்னர் அதுசோலோவுக்கு சுற்றுலா ரயிலாக மாற்றப்பட்டு, அப்பணியினை மேற்கொண்டது. அந்த சுற்றுலா ரயிலுக்கு செபூர் குளுதுக் ஜலதாரா என்று பெயர் சூட்டப்பட்டது. இந்த அருங்காட்சியகத்தில் ஒரு சிறிய டீசல் ஷண்டர் D300 வகுப்பினைச் சேர்ந்த 0-8-0D D300 23 இங்கு உள்ளது, ஆரம்பத்தில் அது செபுவில் இருந்த செமரங்கில் இருந்து வந்த ஒரு பழைய UH-295 கிரேன் மற்றும் புதிதாக மீட்டெடுக்கப்பட்ட B51 வகுப்பினைச் சேர்ந்த  4-4-0 B5112  அம்பராவா-டன்டாங் பாதைக்காக சிறப்பாகத் தயாரிக்கப்பட்டதாகும். இங்குள்ள பிற லோகோமோட்டிவ் சேகரிப்புகள் C1240, C1603, C2821 மற்றும் CC5029 ஆகியவை ஆகும்.
வெளி இணைப்புகள்
பகுப்பு:இந்தோனேசிய அருங்காட்சியகங்கள்
இந்திரா காந்தி விளையாட்டரங்கம்
இந்திரா காந்தி விளையாட்டரங்கம் (Indira Gandhi Stadium) இந்தியாவின் மகாராட்டிர மாநிலத்திலுள்ள சோலாப்பூர் நகரத்தில் அமைந்துள்ளது. இவ்வரங்கில் 30,000 நபர்கள் உள்ளிருந்து கண்டு இரசிக்கும் திறன் கொண்டது. பெரும்பாலான இடங்கள் நிற்கும் இடங்களாக உள்ளன, அவை மேற்கூரையால் மூடப்படவில்லை. பல நிகழ்வுகளுக்கு இவ்விளையாட்டரங்கம் பயன்படுத்தப்படுகிறது, ஆனால் முக்கியமாக துடுப்பாட்ட போட்டிகள் இங்கு நடைபெறுகின்றன. இந்திய மாநிலமான மகாராட்டிராவில் இந்த மைதானம் மிகப்பெரிய விளையாட்டு அரங்கங்களில் ஒன்றாக கருதப்படுகிறது. அரங்கத்திற்கு இந்தியாவின் நான்காவது பிரதமர் இந்திரா காந்தியின் பெயரிடப்பட்டுள்ளது.
1952 முதல் 1994 வரை 10 முதல் வகுப்பு போட்டிகளும் ஐந்து பட்டியல் ஏ போட்டிகளும் இந்திராகாந்தி விளையாட்டரங்கத்தில் நடைபெற்றுள்ளன.
உக்கும்தேவ் நாராயண் யாதவ்
உக்கும்தேவ் நாராயண் யாதவ் (Hukumdev Narayan Yadav) (பிறப்பு 17 நவம்பர் 1939) பீகாரைச் சேர்ந்த அரசியல்வாதி ஆவார். இவர் மத்திய வெளியுறவு அமைச்சராக இருந்தார். இந்தியாவின் மூன்றாவது மிக உயர்ந்த குடிமை விருதான பத்ம பூசண் விருதினைப் பெற்றவர். இவர் பீகார் மதுபனீ தொகுதியில் 1977, 1999, 2009 மற்றும் 2014ல் போட்டியிட்டு வெற்றிபெற்றார். இவர் 1960களில் சோசலிசக் கட்சியுடனும், ஜனதா தளத்தின் பல்வேறு பொறுப்புகளிலும், 1980களில் அதன் பங்கேற்ற இவர், பின்னர் பாரதிய ஜனதா கட்சியில் சேர்ந்தார். யாதவ் நாடாளுமன்றத்தில் வீரமாகப் பேசும் உரைகளுக்குப் பெயர் பெற்றவர். ஆகத்து 2018ல், 2014-2017 காலத்திற்கான சிறந்த நாடாளுமன்ற உறுப்பினர் விருதினைப் பெற்றார்.
கல்வி மற்றும் பின்னணி
பட்டப்படிப்பினை முடித்த யாதவின் தொழில் விவசாயம் ஆகும். அரசியல் பிரமுகரான இவர் சமூக சேவகராக இந்திரநாத் ஜாவுடன் இணைந்து, மதுபனியில் சுறுசுறுப்பாகச் சேவையாற்றினார். இந்திரநாத் ஜாவின் மரணத்திற்குப் பிறகு, அனைத்துப் பொறுப்பையும் இவரே ஏற்றுக்கொண்டார்.
கும்பகோணம் யானையடி அய்யனார் கோயில்
இருப்பிடம்
கும்பகோணம் நகரில் நாகேஸ்வரன் கோயில் தெற்கு வீதியில், ஜெகந்நாதப்பிள்ளையார் கோயில் அருகே இக்கோயில் அமைந்துள்ளது. முச்சந்தி பாதாளகாளியம்மன் கோயில், ஜெகந்நாதப்பிள்ளையார் கோயில், படைவெட்டி மாரியம்மன் கோயில், பகவத் விநாயகர் கோயில் ஆகிய கோயில்களும் உள்ளன.
மூலவர்
இக்கோயிலின் கருவறையில் அய்யனார், பூர்ணதேவி மற்றும் புஷ்கலாதேவியுடன் உள்ளார்.
அமைப்பு
இக்கோயிலுக்கு எதிரே மிடுக்கோடு யானை, குதிரை கம்பீரமாகக் காட்சி அளிக்கின்றன. அதனைக் கண்டு உள்ளே சென்றால் முன் மண்டபத்தை அடுத்து உள்ளே கருவறை உள்ளது. மூலவர் சன்னதியின் வலப்புறம் ஐயப்பன் சன்னதியும், இடப்புறம் முருகன் சன்னதியும் உள்ளன. இக்கோயிலின் திருச்சுற்றில் விநாயகர் மற்றும் துர்க்கைக்கு தனி சன்னதிகள் உள்ளன. சப்தகன்னிகை, சண்டிதேவி, முண்டாதேவர், பாவை, நாகர், சந்திரன், மதுரைவீரன், வெள்ளையன், சூரியன், சாயாதேவி ஆகியோரும் திருச்சுற்றில் காணப்படுகின்றனர்.
குடமுழுக்கு
இக்கோயிலில் அக்டோபர் 26, 2015இல் குடமுழுக்கு நடைபெற்றது.
மேற்கோள்கள்
பகுப்பு:கும்பகோணத்திலுள்ள கோயில்கள்
சிறுநீர்ப்பை புற்றுநோய்
சிறுநீர்ப்பை புற்றுநோய் (Bladder cancer) என்பது சிறுநீர்ப்பை இழையங்களைப் பாதிக்கக்கூடிய ஒருவகைப் புற்று நோய் ஆகும். இந்த நோயானதுஉயிரணுக்கள் அபரிமிதமான வளர்ச்சியடைந்து உடலின் மற்ற பாகங்களுக்கும் பரவப்படும் திறன் பெற்றது ஆகும். சிறுநீரில் குருதி வடிதல் ,வலி ஏற்படுதல் மற்றும் முதுகு வலி ஏற்படுதல் ஆகியன இதன் அறிகுறிகளாகும்.
புகையிலை பிடித்தல், மரபு வழி நோய்கள், முந்தைய கதிரியக்கச் சிகிச்சைகள், அடிக்கடி சிறுநீர்ப்பையில் ஏற்படும் தொற்றுகள் மற்றும் சில வேதியல் பொருட்களால் இவ்வகையான புற்றுநோய்கள் ஏற்படுகின்றன. பைநோக்கியல் சிகிச்சை மூலம் இதனைக் கண்டறியலாம்.
2015 ஆம் ஆண்டின் நிலவரப்படி சிறுநீர்ப்பை புற்றுநோயினால் 3.4 மில்லியன் மக்கள் பாதிக்கப்பட்டனர். 430,000 மக்கள் ஆண்டுதோறும் இந்த நோயினால் பாதிக்கப்பட்டது கண்டறியப்பட்டது. 2015 இல் 188,000 பேர் இதனால் இறந்தனர். பெரும்பானமையாக 65 மற்றும் 85 வயதுடைய மக்கள் இந்த நோயினால் பாதிக்கப்படுகின்றனர். பெண்களைக் காட்டிலும் ஆண்களே இந்த நோயினால் அதிகமாகப் பாதிக்கப்பட்டனர். 2018 ஆம் ஆண்டில் 81.000 மக்கள் இந்தப் புற்றுநோயினால் பாதிக்கப்படுவார்கள் எனவும் 17,000 மக்கள் இறக்க நேரிடும் என எதிர்பார்க்கப்படுகிறது.
அறிகுறிகள்
சிறுநீரில் குருதி வடிதலின் மூலம் இதனைக் கண்டறியலாம். மேலும் நுண்நோக்கி மூலம் இதனைக் கண்டறியலாம். இருந்த போதிலும் சிறுநீரில் குருதி வடிதலே பெரும்பான்மையானதாக காணப்படுகிறது. ஆனால் இது வலியற்றதாகும். சிறுநீரில் குருதி வடிதல் குறைவான காலங்கள் கொண்டதாகவே இருக்கும். மேலும் சிறுநீரகச் சோதனையின் மூலம் சிறுநீரில் குருதி வராதபோதிலும் இதனை உறுதிபடுத்தலாம். 80முதல் 90 விழுக்காடு பேர் குருதி வடிதலின் மூலமே இந்த நோயானது கண்டறியப்படுகிறது. சிறுநீரகத் தொற்று, சிறுநீரக நோய்கள் மற்றும் சிறுநீரகக் கல் போன்ற பல காரணங்களினாலும் குருதி வரலாம்.
மேற்கோள்கள்
பகுப்பு:நோய்கள் பகுப்பு:புற்றுநோய்கள்
அனகோண்டா (திரைப்படம்)
அனகோண்டா என்பது 1997ல் வெளிவந்த அமெரிக்க திகில் சாகச நடவடிக்கை திரைப்படமாகும். லூயிஸ் லோசா இயக்கிய இப்படத்தில் ஜெனிபர் லோபஸ், ஐஸ் கியூப், ஜான் வொயிட், எரிக் ஸ்டோல்ட்ஸ், ஜொனாதன் ஹைட் மற்றும் ஓவன் வில்சன் ஆகியோர் நடித்துள்ளனர்.
இந்தத் திரைப்படம் கலவையான விமர்சனங்களைப் பெற்றது, ஆனால் வசூல் ரீதியாக வெற்றி பெற்றது. இப்படத்தின் வெற்றியின் காரணமாக இப்படத்திற்கு தொடர்ச்சி படங்களும் வெளியிடப்பட்டன.
வரவேற்பு
அனகோண்டா திரைப்படம் பொதுவாக எதிர்மறையான விமர்சனங்களையே பெற்றது. சில விமர்சகர்கள் திரைப்படத்தின் கிராப்பிக்ஸ், காட்சியமைப்பு மற்றும் நகைச்சுவைகளை புகழ்ந்தனர், ஆனால் பலர் "மறக்க கூடிய" கதாப்பாத்திரங்கள், தவறுகள் மற்றும் மோசமான தொடக்கத்தை விமர்சித்தனர்.
அழுகிய தக்காளிகள், 50 பேரின் மதிப்பீட்டை அடிப்படையாகக் கொண்டு 40% ஒரு "அழுகிய" மதிப்பீட்டைக் கொண்டுள்ளது. மெட்டாகிரிடிக், இந்த திரைப்படத்திற்கு 100 இல் 37 மதிப்பென் மட்டுமே வழங்கியுள்ளது.
வசூல்
இந்த படம் முதல் வார இறுதியில் $ 16.6 மில்லியனுடன் முதல் இடத்தை பிடித்தது, மேலும் அடுத்த வாரமும் தொடர்ந்து முதலிடத்தை தக்கவைத்திருந்தது. மொத்தத்தில், அனகோண்டா உலகளவில் $ 136.8 மில்லியன் வசூல் செய்திருந்தது. இது அதன் பட்ஜெட் ஆன $ 45 மில்லியனை விட மூன்று மடங்கு அதிகமான வசூலை ஈட்டியது.
வெளி இணைப்புகள்
பகுப்பு:கொலம்பியா பிக்சர்ஸ் திரைப்படங்கள் பகுப்பு:எசுப்பானிய மொழித் திரைப்படங்கள் பகுப்பு:ஆங்கிலத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:1997 திரைப்படங்கள்
மிட்டால் வெற்றிவீரர் அறக்கட்டளை
மிட்டால் வெற்றிவீரர் அறக்கட்டளை உலகத் தர இந்திய விளையாட்டு வீரர்களுக்கு உதவும் ஒரு நிறுவனம் ஆகும். நவம்பர் 2005 இல், உலகின் பணக்காரர்களுள் ஒருவரான லக்சுமி மிட்டலால் இதனைத் தொடங்கினார். 2008 ஒலிம்பிக்கு சென்ற 53 விளையாட்டு வீரர்களில் 8 வீரர்கள் இந்த அறக்கட்டளையின் உதவியைப் பெற்றார்கள். இவர்களில் வெண்கலப் பதக்கம் வென்ற குத்துச்சண்டை வீரர் விஜேந்தர் குமாரும் ஒருவர்.
இந்தியாவின் விளையாட்டுத்துறை திறன் மங்கி இருக்கும் பொழுது இவ்வாறான தனியாள், வணிக முயற்சிகளே இந்தியாவின் விளையாட்டுத்துறை வளர்ச்சிக்கு வழிகோலும் என்று சில அவதானிப்பாளர்கள் கருத்து தெரிவித்து உள்ளார்கள்.
மேற்கோள்கள்
பகுப்பு:ஒலிம்பிக் போட்டிகளில் இந்தியா
மோசமான இயக்குநருக்கான தங்க ராஸ்பெரி விருது
அதிக முறை இவ்விருதை பெற்றவர்கள்
2 வெற்றிகள்
அதிக முறை இவ்விருதுக்கு பரிந்துரைக்கப்பட்டவர்கள்
6 முறை
5 முறை 4 முறை 3 முறை
2 முறை
நீர்பாசன முறைகள்
thumb
பாசன முறைகள்
1.	அடுக்கு நீர்ப்பாசனம் 2.	தெளிப்பு நீர்ப் பாசனம் 3.	அலைநீர்ப் பாசனம் 4.	சொட்டு நீர் பாசனம்
தெளிப்பு நீர்ப் பாசனம்
நிலப்பரப்பிற்கு மேலே நீரை மழைபெய்வது போல் பம்ப் உதவியுடன் தெளிக்க செய்கிறது குறைவான அழுத்தம் (1.0 கிலோ / செ.மீ2 ) ஒரு தெளிப்பானை செயல்படுத்த தேவைப்படுகிறது. ஒரு தெளிப்பான் மூலம் 12 மீ சுற்று வட்டாரம் வரை தெளிக்கலாம் 4 – 5 கிலோ / செ.மீ2 அழுத்தம், 4 தெளிப்பானை ஒரே நேரத்தில் பயன்படுத்த தேவைப்படுகிறது.காற்றின் வேகம் 15 கிலோ மீட்டர் / மணி குறைவாக இருக்கும்போது செயல்படுத்துவது எளிதாகிறது. இதனால் நீர் இழப்பைத் தடுக்கலாம் அதிகாலை மற்றும் மாலை வேளைகளில் தெளிப்பானைப் பயன்படுத்துவதால் ஆவியாகுதல் இழப்பைத் தடுக்கலாம். thumb
அலைநீர்ப் பாசனம்
வெள்ளப் பாசன அல்லது அலைநீர் பாசன முறை முன்னோர்களால் பின்பற்றப்பட்ட பழைய முறையாகும்.இது தான் பயிர்களை சாகுபடி செய்ய முதன் முதலில் பயன்படுத்தப்பட்ட பாசன முறை.வயலுக்கு நீர் பள்ளம், குழாய் அல்லது வேறு வழியில் பாய்ச்சப்படுகிறது.வெள்ளப் பாசன முறை பயனுள்ள பாசன முறையாக இருந்தாலும் இந்த முறை மற்ற முறைகளை விட பயன்பாடு குறைவாக உள்ளது. இந்த முறையில் அளிக்கப்படும் நீரில் பகுதி நீர் மட்டுமே பயிர்களுக்கு கிடைக்கிறது.மீதமுள்ள நீர் ஆவியாதல் வழிந்தோடும் நீர், நீர் உள்ளீர்ப்பு மற்றும் நீராவியாதல் மூலம் இழப்பு ஏற்படுகிறது. thumb
சொட்டு நீர் பாசனம்
பயிர்களுக்கு நீரை அழுத்தத்துடன் வலைப்பின்னல் குழாய் வழியாக வழங்குகின்ற முறையாகும்.முக்கிய பகுதியில் மேல் நிலைத் தொட்டி இருக்கும்.முக்கிய குழாய் பகுதியில் 50 மி.மீ, 75 மி.மீ, எச். டி. பி. இ அல்லது பி.வி.சிகுழாய்கள் பயன்படுத்தப்படுகின்றன.துணை குழாய் பகுதியில் 45 மி.மீ, 50 மி.மீ எச்.டி.பி.இ. குழாய்கள் பயன்படுத்தப் படுகின்றன.பக்கவாட்டில், 12 மி.மீ, 16 மி.மீ, எல்.டி.பி.இ பயன்படுத்தப்படுகின்றன.சொட்டு குழாய்கள் – 2 எல்.பி.எச், 4 எல்.பி.எச், 8 எல்.பி.எச் அழுத்தமுடைய வகைகள் மிகவும் ஏற்றது.
பகுப்பு:நீர்பாசன முறைகள் பகுப்பு:துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
பெர்கே-குலாகு போர்
பெர்கே-குலாகு போர் என்பது தங்க நாடோடிக் கூட்டத்தின் பெர்கே கான் மற்றும் ஈல்கானரசின் குலாகு கான் ஆகிய இரு மங்கோலியத் தலைவர்களுக்கிடையே நடந்த ஒரு போராகும். இப்போர் பெரும்பாலும் 1260களில் காக்கேசிய மலைப் பகுதிகளில், 1258ஆம் ஆண்டின் பகுதாது அழிவிற்குப் பிறகு நடந்தது. இந்தப் போரும் டொலுய் உள்நாட்டுப் போரும் ஒரே சமயத்தில் நடந்தன. டொலுய் உள்நாட்டுப் போரில், மங்கோலியப் பேரரசின் டொலுய் குடும்பத்தைச் சேர்ந்த இரண்டு உறுப்பினர்கள் மோதிக் கொண்டனர். அவர்கள் குப்லாய் கான் மற்றும் அவரது தம்பி அரிக் போகே. இந்த இருவருமே ககான் பட்டத்திற்காக உரிமை கோரினர். குப்லாய் குலாகுவுடன் கூட்டணி வைத்துக் கொண்டார். அதே நேரத்தில் அரிக் போகே பெர்கேயுடன் கூட்டணி வைத்துக்கொண்டார். மோங்கே கானுக்குப் பிறகு புதிய கானைத் தேர்ந்தெடுக்கும் தேர்தலுக்காகக் குலாகு மங்கோலியாவிற்குப் புறப்பட்டார். எனினும், ஐன் ஜலுட் யுத்தத்தில் எகிப்திய அடிமை வம்சத்தவர்களிடம் அடைந்த தோல்வியானது அவரை மத்திய கிழக்குக்கு மீண்டும் வரவைத்தது. எகிப்திய அடிமை வம்சத்தவரின் வெற்றி ஈல்கானரசு மீது படையெடுக்க பெர்கேவிற்கு உத்வேகம் கொடுத்தது. பெர்கே-குலாகு போர், டொலுய் உள்நாட்டுப் போர் மற்றும் அதைத் தொடர்ந்து கய்டு-குப்லாய் போர் ஆகியவை மங்கோலியப் பேரரசின் நான்காவது ககானாகிய மோங்கே கானின் இறப்பிற்குப் பிறகு மங்கோலியப் பேரரசில் ஏற்பட்ட விரிசலில் ஒரு முக்கியத் தருணமாக அமைந்தது.
உசாத்துணை
பகுப்பு:தங்க நாடோடிக் கூட்டத்தின் போர்கள் பகுப்பு:குலாகு கான்
அக்கரப்பத்தனை
அக்கரப்பத்தனை (Agarapathana) இலங்கையின் மத்திய மாகாணத்தின் நுவரெலியா மாவட்டத்தில் அமைந்துள்ள ஒரு குடியிருப்பாகும். இது நுவரெலியா வட்டாரச் செயலாளர் பிரிவில் அமைந்துள்ளது. லிந்துலை நகரிலிருந்து ஏ-7 பெருந்தெருவிலிருந்து பிரிந்து செல்லும் பெருந்தெரு மூலம் அக்கரப்பத்தனையை அடையலாம். இது, தேயிலைப் பெருந்தோட்டங்கள் கூடுதலாக அமைந்துள்ள பகுதியாகும். பெரும் அளவிலான மக்கள் தேயிலை சார் தொழில்களிலும், மரக்கறிப் பயிர்செய்கையிலும் ஈடுபட்டு வருகின்றனர். இது ஓட்டன் சமவெளியில் எல்லையில் அமைந்துள்ளது. மாகாவலி ஆற்றின் முக்கிய கிளை ஆறுகளில் ஒன்றான ஆக்ரா ஆறு இப்பகுதியில் இருந்தே ஊற்றெடுத்துப் பாய்கிறது.
ஆதாரங்கள்
புவியியல் அமைவு தரவுகள்
பகுப்பு:மத்திய மாகாணம், இலங்கை
குவிஸ்சிஸ்
வெளி இணைப்புகள்
பகுப்பு:கல்வி நுட்பவியல்
பத்து மன்னர்களின் போர்
பத்து மன்னர்களின் போர் (Battle of the Ten Kings) ) குறித்து ரிக் வேதத்தில் (மண்டலம் 7இல், மந்திரம் 18, 33 மற்றும் 83.4-8) கூறப்பட்டுள்ளது. இப்போர் ரிக் வேத கால ஆரிய மன்னர் சுதாசுக்கு எதிராக புருக்கள், யதுக்கள், துர்வசுக்கள், திருயுஹ்கள், அலினாக்கள், அனுக்கள், தாசர்கள், மத்சயர்கள் மற்றும் பாணிகள் போன்ற பத்து  ஆரிய இன மன்னர்கள்,  பஞ்சாப்பின் ராவி ஆற்றாங்கரையில் ஏறத்தாழ கி மு 1400-1300களுக்கிடையே, நூறு ஆண்டுகள் போரிட்டனர். போரின் முடிவில் பத்து மன்னர்களை வென்று பாரதர்களின் மன்னர் சுதாசு வெற்றி அடைந்தார்.
சுதாசுக்கு எதிரான போரில், போரைத் திறம்பட நடத்திட உதவியாக விசுவாமித்திரர்,பத்து மன்னர்களுக்கு இராஜ குருவாக செயல்பட்டார். பல ஆண்டுகளாக நடந்த பத்து மன்னர்களுக்கு எதிரான போரின் முடிவில் மன்னர் சுதாசு வெற்றி பெற்றார்.
உசாத்துணைகள்
பகுப்பு:வேதங்கள் பகுப்பு:இந்திய தொன்மவியல் பகுப்பு:இந்து தொன்மவியல்
சுவால்பார்டு
நிர்வாகப் பிரிவுகளின்படி இந்த தீவுக்கூட்டம் நோர்வேயின் மாவட்டங்களில் ஒன்றாக இல்லை; கூட்டுருவாக்கம் பெறாத பகுதியாக நோர்வே அரசு நியமிக்கும் ஆளுநரால் நிர்வகிக்கப்படுகின்றது. 2002 முதல் சுவல்பார்டின் முதன்மை குடியிருப்புப் பகுதியான லாங்யியர்பியனில் பெருநிலப் பகுதி நகராட்சிகளை ஒத்த தேர்ந்தெடுக்கப்பட்ட உள்ளூராட்சி நடைபெற்று வருகின்றது. உருசிய சுரங்க சமூகத்தினர் பாரென்ட்சுபர்கு என்ற குடியிருப்பில் வாழ்கின்றனர். நியொல்சன்டு என்றவிடத்தில் ஆய்வகம் ஒன்றும் சுவெக்ருவா என்னுமிடத்தில் சுரங்கமும் உள்ளன. சுவல்பார்டு உலகின் மிகுந்த வடக்குக் கோடியில் நிரந்தர குடிமக்களுடன் அமைந்துள்ள குடியிருப்பாகும். இதற்கும் வடக்கிலிருக்கும் குடியிருப்புகளில் சுழல்முறையில் வசிக்கும் ஆய்வாளர்கள் மட்டுமே வசிக்கின்றனர்.
இத்தீவுகள் 17ஆவது 18ஆவது நூற்றாண்டுகளில் திமிங்கிலவேட்டைகான அடித்தளமாக பயன்பட்டன. 20ஆம் நூற்றாண்டு துவக்கத்தில் நிலக்கரி சுரங்கங்கள் தோன்றலாயின. இதன் காரணமாக நிரந்தர குடியிருப்புகள் நிறுவப்பட்டன. 1920ஆம் ஆண்டு ஏற்பட்ட சுவல்பார்டு உடன்பாடு நோர்வேசிய இறைமையை உறுதி செய்தது;  1925இல் இயற்றப்பட்ட சுவல்பார்டு சட்டம் இதனை நோர்வே இராச்சியத்தின் முழுமையான அங்கமாக ஆக்கியது. தவிரவும் இவை சுவல்போர்டை கட்டற்ற பொருளியல் மண்டலமாகவும் படைத்துறையற்ற மண்டலமாகவும் அறிவித்தன. நோர்வேயைச் சேர்ந்த இசுடோர் நோர்சுக்கேயும் உருசிய நிறுவனம் ஆர்க்டிகுகோலும் மட்டுமே இன்று உள்ளன. ஆய்வும் சுற்றுலாவும் முதன்மையான கூடுதல் தொழிகளாக வளர்ந்துள்ளன; சுவல்போர்டு பல்கலைக்கழக மையமும் சுவல்போர்டு உலகளாவிய விதை பெட்டகமும் முக்கியமானவை. இந்தக் குடியிருப்புகளை இணைக்க சாலைகள் எதுவுமில்லை. பனி உந்திகளும், வானூர்திகளும் படகுகளும் போக்குவரத்திற்கு பயன்படுத்தப்படுகின்றன.சுவல்போர்டு வானூர்தி நிலையம், லாங்யியர் முதன்மை வாயிலாக உள்ளது.
வெளி இணைப்புகள்
பகுப்பு:நோர்வேயின் தீவுகள்
குக்கூ காட்டுப் பள்ளி
குக்கூ காட்டுப் பள்ளி (Cuckoo Forest School) இந்தியாவின் தமிழ்நாடு மாநிலம் திருவண்ணாமலை சாலையில் சிங்காரப்பேட்டை அருகில் புளியனூர் என்ற கிராமத்தின் மலை அடிவாரத்தில் 7 ஏக்கர் பரப்பளவில் அமைந்துள்ளது. இந்தியா முழுவதிலும் இருந்து பாரம்பரிய கட்டிடக் கலையில் இயங்குபவர்கள், சமூக ஆர்வலர்கள், குழந்தைகள், பெண்கள், இளைஞர்கள் என ஒரு பட்டாளத்தை பத்து நாட்கள் களத்தில் இறக்கி மண்ணை மட்டுமே கொண்டு காட்டுப்பள்ளிக்கான முதல் கட்டப் பணியை முடித்துள்ளனர். அங்கிருந்த மண்ணைக் குழைத்து, செங்கல் உருவாக்கி வெயிலில் காய வைத்து அடுக்கி மேலே கட்டிடம் எழும்பியுள்ளது.
இது காலை 9 மணி முதல் 4 மணி வரை இயங்கும் வழமையான பள்ளி அல்ல. அவ்வப்போது சில பயிற்சி பட்டறைகளை நடக்கின்றன. குழந்தைகளுடன், குறிப்பாக கிராமத்து மாணவர்களுடன் இப்பள்ளி தொடர்ந்து இயங்குகிறது. சுதந்திரமான, மகிழ்ச்சிகரமான, வகுப்பறை இல்லா கல்வியை வழங்குவது இப்பள்ளியின் நோக்கமாகும்.
கோட்பாடுகள்
குக்கூ காட்டுப் பள்ளியின் அமைப்பு ஆசிரியர்களுடன் மாணவர்களும் தங்கி இருந்து கற்றல் செயல்பாடுகளில் ஈடுபடுவதாகும். இங்கு புத்தகங்கள் இருக்கும் ஆனால் தேர்வு, தண்டனை, வீட்டுப்பாடம் போன்ற அழுத்தங்கள் மாணவர்களுக்கு இருக்காது. சமூகத்தில் வாழ்வதற்கான அடிப்படைத் திறன்கள் மற்றும் மொழி சார்ந்த திறன்கள் சிறப்பாக அவர்களுக்கு கற்றுத் தரப்படுகிறது. உணவு உற்பத்தி, நெசவு, பாரம்பரிய விளையாட்டுகள், கலைகள் போன்றனவும் கற்றுத் தரப்படுகின்றன.
நிர்வாகிகள்
நிர்வாகிகள் அனைவரும் இளைஞர்களாகவே உள்ளனர். உயர்கல்வி நிறுவனங்களில் பயின்று பன்னாட்டு நிறுவனங்களில் பணியாற்றிய பலர் தன் வருமானத்தை பெரிதென கருதாமல் தன்னார்வலர்களாக இங்கு பணியாற்றி வருகின்றனர்.
மேற்கோள்கள்
பகுப்பு:துப்புரவு முடிந்த திருப்பூர் மாவட்ட ஆசிரியர்கள் தொடங்கிய கட்டுரைகள் பகுப்பு:திருவண்ணாமலை மாவட்டத்திலுள்ள பள்ளிகள்
சோடியம் கோபால்ட் ஆக்சைடு
சோடியம் கோபால்ட் ஆக்சைடு (Sodium cobalt oxide) என்பது NaxCoO2 என்ற பொது மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இதை சோடியம் கோபால்ட்டேட்டு என்ற பெயராலும் அழைப்பார்கள். சோடியம், கோபால்ட்டு, ஆக்சிசன் போன்ற தனிமங்கள் பல்வேறு அளவுகளிலும் சேர்ந்து இச்சேர்மம் உருவாகிறது. NaxCoO2•yH2O. என்ற பொதுவாய்ப்பாட்டைக் கொண்ட நீரேற்று வடிவங்களை குறிக்கவும் இப்பெயர் பயனாகிறது.
1970 ஆம் ஆண்டுகளில் முதன் முதலாக நீரற்ற சோடியம் கோபால்ட் ஆக்சைடு தயாரிக்கப்பட்டது. ஓர் உலோகத்தைப் போல இதுவும் மின்சாரத்தை கடத்துகிறது. எனவே தனித்துவமான வெப்பமின் பண்புகளை (0.5 ≤ x ≤ 0.75) கொண்டிருப்பதாக அறியப்படுகிறது. இதன் அதிக சீபெக் குணகமும் குறைந்த மின் தடை பண்பையும் 1997 ஆம் ஆண்டில் ஓர் ஆய்வுக்குழு கண்டறிந்தனர் .நீரேற்று வகை சோடியம் கோபால்ட் ஆக்சைடு ஒரு மீக்கடத்தியாகும். இச்சேர்மமும் இதன் ஒத்த வரிசை மாங்கனீசு சேர்மமும் இலித்தியம் வரிசைச் சேர்மங்களைக்காட்டிலும் மலிவானவையாகும்.
கட்டமைப்பு
மற்ற கார - கோபால்ட்டு ஆக்சைடுகளைப் போலவே, சோடியம் கோபால்டேட்டும் ஓர் அடுக்கு கட்டமைப்பைக் கொண்டுள்ளது. ஒற்றை இணைதிற சோடியம் நேர்மின் அயனி அடுக்குகள் ( Na+) கோபால்ட்டு மற்றும் ஆக்சிசன் அணுக்களின் இரு பரிமாண எதிர்மின் அயனி தகடுகளுடன் அடுத்தடுத்து அமைந்துள்ளன. ஒவ்வொரு கோபால்ட்டு அணுவும் ஆறு ஆக்சிஜன் அணுக்களுடன் பிணைக்கப்பட்டு அடுக்கு தளத்திற்கு இணையாக இரண்டு முகங்களுடன் ஒரு எண்முகம் உருவாகிறது, எண்முகம் விளிம்புகளை பகிர்ந்து கொள்வதன் விளைவாக கோபால்ட்டு அணுக்களின் ஒரு அடுக்கு இரண்டு அடுக்கு ஆக்சிசன் அணுக்களுக்கு இடையில் வைக்கப்படுகிறது. இவை மூன்றுமே வழக்கமான முக்கோண தள பின்னலுடன் உள்ளன பிந்தையவற்றில் செப்பு அணு அடுக்குமுறை ஒரு சதுரப் பின்னல் என்பதை தவிர இந்த அமைப்பு குப்ரேட்டு மீக்கடத்திகளை நினைவூட்டுகிறது. .
கோபால்ட் அணுக்கள் முறையான ஆக்சிசனேற்ற நிலை 4− x ஐக் கொண்டுள்ளன. அதாவது, முழுமையாக ஒடுக்கப்பட்ட சேர்மம் NaCoO2 என்பதை •• என்று பொருள் கொள்ளலாம். இச்சேர்மம் ஆக்சிசனேற்றப்படுவதால், சோடியம் நேர்மின் அயனிகள் கட்டமைப்பிலிருந்து வெளியேறுகிறது கோபால்ட் முறையாக Co4+ ஆக்சிசனேற்ற நிலையை நெருங்குகிறது.
0.5 அளவுக்கு மேலான x மதிப்பிற்கு சோடியம் அயனிகள் பல வேறுபட்ட அடுக்கு முறைகளை மேற்கொள்கின்றன. இம்முறையில் சோடியம் அயனிகள் P6 3 / mmc என்ற இடக்குழுவில் 2 பி மற்றும் 2 டி ஆகிய இரண்டு சமமற்ற வைகோஃப் தளங்களை ஆக்கிரமித்துள்ளன. மின்வேதியியல் மற்றும் அரிப்பு வீதம் தொடர்பான கால்வனோ மாறா மின்னோட்ட அளிப்பு சோதனைகளில், சோடியம் உள்ளடக்கமான x இன் குறிப்பிட்ட மதிப்புகளில் அடுக்குமுறை மாற்றம் மின்னாற்பகுப்பு ரீதியாக மாறுபடும். . X இன் செயல்பாடாக திட்டமிடப்பட்ட அயனிகளின் பரவல் வீதம், குறிப்பிட்ட வழக்கமான அடுக்குமுறைகளை ஒத்திருக்கும். x இன் மதிப்புகளில் கூர்மையான இறக்கம் சுற்றுப்புற வெப்பநிலையில் சுமார் 10 −7 முதல் 10 −10 செ.மீ 2 / வி வரை குறைகிறது, அதாவது 1/3, 1/2, மற்றும் 5/7. 5/9 போன்ற வேறு சில எளிய விகிதங்களைச் சுற்றி சிறிய மற்றும் பரந்த இறக்கம் காணப்படுகின்றன. 100 கெல்வின் வெப்பநிலையில் X = 0.8 என்ற மதிப்புக்கு சோடியம் அடுக்கில் உள்ள காலியிடங்கள் மூன்று தொகுதிகளாக அமைக்கப்பட்டிருக்கும். இத்தொகுதிகள் வரி கோடுகளின் அருகிலுள்ள வரி கோடுகளின் தொகுதிகளுக்கு இடையில் ஒரு நிலையாக ஈடு செய்யப்பட்டிருக்கும். அந்த நிலைமைகளில், சோடியம் அணுக்களின் பரவல் வீதம் மிகக் குறைவு.ஆகும். சுமார் 290 கெல்வின் வெப்பநிலையில் கட்டமைப்பு ஓரளவு சீர்குலைந்து, அருகிலுள்ள கோடுகளுக்கு இடையில் ஈடுசெய்யப்படுவது சீரற்றதாக மாறும். அவற்றின் அரை- பரிமாண பரவலை அனுமதிக்கும் வழிகளையும் இது உருவாக்கும். சோடியம் பின்னல் சுமார் 370 கெல்வின் வெப்பநிலையில் உருகத் தொடங்கும், இது இரு பரிமாண பரவலை அனுமதிக்கிறது.
மேற்கோள்கள்
பகுப்பு:ஆக்சைடுகள் பகுப்பு:சோடியம் சேர்மங்கள் பகுப்பு:கோபால்ட் சேர்மங்கள்
வால்டன் கோகின்ஸ்
வால்டன் சாண்டர்ஸ் கோகின்ஸ் ஜூனியர். (Walton Sanders Goggins Jr.) (பிறப்பு:நவம்பர் 10, 1971) என்பவர் அமெரிக்க நாட்டு நடிகர் ஆவார். இவர் தி சில்ட் (2002-2018), ஜஸ்டிபைட் (2010-2015) போன்ற தொடர்களிலும் லிங்கன் (2012), சாங்கோ அன்செயின்டு (2012), மேஸ் ரன்னர்: தி டெத் கியூர் (2014) போன்ற பல திரைப்படங்களிலும் நடித்ததன் மூலம் அறியப்படும் நடிகர் ஆவார்.
2018 ஆம் ஆண்டு மார்வெல் ஸ்டுடியோ தயாரித்த மார்வெல் திரைப் பிரபஞ்சத் திரைப்படமான ஆன்ட்-மேன் மற்றும் தி வாஸ்ப் என்ற திரைப்படத்தில் 'சோனி புர்ச்' என்ற கதாபாத்திரத்தில் நடித்துள்ளார். 2001 ஆம் ஆண்டு 'தி அக்கவுன்டன்ட்' என்ற குறும்படத்தில் நடித்ததற்காக சிறந்த குறுந்திரைப்படத்திற்கான அகாதமி விருதை வென்றுள்ளார்.
வெளி இணைப்புகள்
பகுப்பு:1971 பிறப்புகள் பகுப்பு:வாழும் நபர்கள் பகுப்பு:இருபதாம் நூற்றாண்டு அமெரிக்க ஆண் நடிகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள் பகுப்பு:அமெரிக்க ஆண் திரைப்பட நடிகர்கள் பகுப்பு:அமெரிக்க ஆண் தொலைக்காட்சி நடிகர்கள் பகுப்பு:ஆங்கிலத் திரைப்பட நடிகர்கள் பகுப்பு:மீநாயகன் திரைப்பட நடிகர்கள் பகுப்பு:அமெரிக்க நிகழ்பட விளையாட்டு நடிகர்கள்
திபெத்தியப் பேரரசு
வீழ்ச்சி
பேரரசர் லங்தர்மாவின் இறப்புக்குப் பின் உண்டான வாரிசுரிமைப் போராலும், மக்கள் கிளர்ச்சியால் திபெத்திய பேரரசு  வீழ்ச்சியடைந்தது. உள்ளூர் படைத்தலைவர்கள் திபெத்திய அரசை பங்கீட்டுக் கொண்டனர்.
வெளி இணைப்புகள்
பகுப்பு:ஆசியாவின் முன்னாள் முடியாட்சிகள் பகுப்பு:திபெத்து பகுப்பு:சம்மு காசுமீரின் வரலாறு பகுப்பு:முன்னாள் பேரரசுகள் பகுப்பு:ஆசியாவின் வரலாறு *
கிப்சாக்குகள்
thumb|[[இலுகன்சுக் நகரம்|இலுகன்சுக்கில் ஒரு 12ஆம் நூற்றாண்டு முன்னோர் கல்வெட்டில் கிப்சாக் சிலை.]] கிப்சாக்குகள் என்பவர்கள் நடுக்காலத்தில் ஐரோவாசியப் புல்வெளியின் பகுதிகளில் இருந்த ஒரு துருக்கிய நாடோடி மக்கள் மற்றும் கூட்டமைப்பு ஆகும். இவர்கள் கிப்சாக் துருக்கியர்கள் அல்லது போலோவிதிசியர்கள் என்றும் அழைக்கப்பட்டனர். இவர்கள் முதன்முதலில் இரண்டாவது துருக்கிய ககானரசின் பகுதியாக 8ஆம் நூற்றாண்டில் குறிப்பிடப்பட்டுள்ளனர். இவர்கள் பெரும்பாலும் அல்த்தாய் பகுதியில் வாழ்ந்திருக்க வேண்டும் என்று கருதப்படுகிறது. பின் வந்த நூற்றாண்டுகளில் பிற பகுதிகளுக்கும் விரிவடைந்தனர். முதலில் கிமேக் கானரசின் பகுதியாகவும், பிறகு குமன்களுடன் இருந்த கூட்டமைப்பின் பகுதியாகவும் விரிவடைந்தனர். கிப்சாக் குழுக்கள் பாண்டிக்-காசுப்பியப் புல்வெளி, சீனா, சிர் தாரியா மற்றும் சைபீரியா ஆகிய பகுதிகளில் காணப்பட்டனர். 13ஆம் நூற்றாண்டின் ஆரம்பத்தில் குமன்-கிப்சாக் கூட்டமைப்பானது மங்கோலியர்களால் வெல்லப்பட்டது.
உசாத்துணை
பகுப்பு:கிப்சாக்குகள் பகுப்பு:ஐரோவாசிய நாடோடிக் குழுக்கள் பகுப்பு:அற்றுவிட்ட துருக்கிய மக்கள்
கா. உதயசங்கர்
'''கா. உதயசங்கர்''' (பிறப்பு: 10 பெப்ரவரி 1960) ஒரு தமிழ்நாட்டு எழுத்தாளர் ஆவார். இவர் சிறுகதை, கவிதை, மொழிபெயர்ப்பு, சிறார் இலக்கியம், கட்டுரை போன்றவற்றை எழுதி வருகிறார். இவருக்கு 2023 ஆம் ஆண்டுக்கான பால சாகித்திய புரசுக்கர் விருது ஆதனின் பொம்மை என்ற குழந்தை இலக்கிய நூலிற்காக வழங்கப்பட்டது.
பிறப்பு
இன்றைய தூத்துக்குடி மாவட்டத்திலுள்ள கோவில்பட்டியில் 10 பெப்ரவரி 1960 அன்று கமலம் - ச. கார்மேகம் இணையருக்கு மகனாகப் பிறந்தார் உதயசங்கர்.
பதவிகள்
உதயசங்கர், தமிழ்நாடு முற்போக்கு எழுத்தாளர் கலைஞர்கள் சங்கத்தில் மாநில துணைப் பொதுச் செயலாளராகச் செயலாற்றி வருகிறார். 2021 முதல் தமிழ்நாடு சிறார் எழுத்தாளர்கள் கலைஞர்கள் சங்கத்தின் மாநிலத் தலைவராகவும் செயலாற்றி வருகிறார்.
தனி வாழ்க்கை
12 ஏப்ரல் 1987 அன்று மல்லிகா என்பவரைத் திருமணம் செய்தார் உதயசங்கர். இவ்விணையருக்கு நவீனா, துர்கா என்ற மகள்கள் உள்ளனர், இருவரும் ஓமியோபதி மருத்துவர்கள் ஆவர்.
வெளி இணைப்புகள்
பகுப்பு:1960 பிறப்புகள் பகுப்பு:தமிழக எழுத்தாளர்கள் பகுப்பு:தூத்துக்குடி மாவட்ட நபர்கள்
சீர்திருத்த செயலாக்கம்
ஆங்கிலத்தில் affirmative action என்ற செயற்பாட்டை தமிழில் சீர்திருத்த செயலாக்கம் எனலாம். பரிவுச் செயலாக்கம் என்றும் சிலர் தமிழில் குறிப்பிடுவர். எச் சொல் பொருத்தமானது என்று ஒரு பொது இணக்கம் இன்னும் இல்லை.
சீர்திருத்த செயலாக்கம் ஏன் தேவை?
சீர்திருத்த செயலாக்கம் ஏன் தேவை என்பது நோக்கி பல்வேறு கருத்துக்கள் இருக்கின்றன. அவற்றுள் சில பின்வருவன:
பகுப்பு:சமூகம்
வாசுதேவன் பாஸ்கரன்
வாழ்க்கையும்,கல்வியும்
இவர் பிறந்த ஊர் ஆரணி. தந்தை வாசுதேவன் தாய் பத்மாவதி. படித்தது வெஸ்லி பள்ளி, மற்றும் லயோலா கல்லூரி
குறிப்புகள்
பகுப்பு:இந்திய ஒலிம்பிக் வீரர்கள் பகுப்பு:தமிழ் ஒலிம்பிக் வீரர்கள் பகுப்பு:இந்திய வளைதடிபந்தாட்ட வீரர்கள் பகுப்பு:1950 பிறப்புகள் பகுப்பு:வாழும் நபர்கள்
மோசமான நடிகருக்கான தங்க ராஸ்பெரி விருது
மோசமான நடிகருக்கான தங்க ராஸ்பெரி விருது வருடாந்திர தங்க ராஸ்பெரி விருதுகளில் ஒரு விருதாகும். விழாவின் முந்தைய ஆண்டின் மிக மோசமான நடிகருக்கு இவ்விருது வழங்கப்படும். அந்த விருதுக்கு பரிந்துரைக்கப்பட்டவர்கள் மற்றும் விருது பெற்றவர்கள் பட்டியலில், பின்வருமாறு.
அதிக முறை இவ்விருதை பெற்றவர்கள்
3 வெற்றிகள்
2 வெற்றிகள்
அதிக முறை இவ்விருதுக்கு பரிந்துரைக்கப்பட்டவர்கள்
14 முறை
11 முறை
7 முறை
6 முறை
5 முறை 4 முறை 3 முறை
2 முறை
மேற்கோள்கள்
பகுப்பு:தங்க ராஸ்பெரி விருது
தோர்ஜி சோடன்
ஓம் தோர்ஜி சோடன் (Dorji Choden) (பிறப்பு 5 திசம்பர் 1960) பூட்டானைச் சேர்ந்த ஓர் அரசியல்வாதியாவார். இவர் 2013இல் பூடானின் பணிகள் மற்றும் மக்கள் குடியேற்ற அமைச்சகத்தின் அமைச்சராக நியமிக்கப்பட்டார். இதன் மூலம் பூடான் அமைச்சரவையில் அமைச்சராக பணியாற்றிய முதல் பெண்மணி என்ற பெருமையைப் பெற்றார்.